b'\n_START_ARTICLE_\nGr\xc3\xb8nlands Lufthavne\n_START_PARAGRAPH_\nGr\xc3\xb8nlands Lufthavne ((Gr\xc3\xb8nlandsk): Mittarfeqarfiit) driver offentlige lufthavne i Gr\xc3\xb8nland. Mittarfeqarfiit er en nettostyret virksomhed under Gr\xc3\xb8nlands Selvstyre og har ansvaret for de to atlantlufthavne i Kangerlussuaq og Narsarsuaq, 11 regionale lufthavne, 6 heliporte samt 40 helistop. Derudover har Gr\xc3\xb8nlands Lufthavne to hoteller i atlantlufthavnene \xe2\x80\x93 Hotel Kangerlussuaq og Hotel Narsarsuaq \xe2\x80\x93 som drives p\xc3\xa5 kommerciel basis.\n_START_SECTION_\nVirksomhedens drift\n_START_PARAGRAPH_\nGr\xc3\xb8nlands Lufthavne er en nettostyret virksomhed under for Departementet for Sundhed og Infrastruktur i Gr\xc3\xb8nlands Selvstyre, som virksomheden har indg\xc3\xa5et en resultatkontrakt med. Kontrakten udspecificerer 19 strategiske m\xc3\xa5l for virksomheden. Driften af Gr\xc3\xb8nlands Lufthavne er garanteret af Gr\xc3\xb8nlands landskasse; virksomheden fik for f\xc3\xb8rste gang i en \xc3\xa5rr\xc3\xa6kke et overskud i 2008. Overskuddet var p\xc3\xa5 10,6 millioner kroner. Gr\xc3\xb8nlands Lufthavne har hovedkontor i Nuuk og pr. 1. juni 2017 ledes Gr\xc3\xb8nlands Lufthavne af Marie Fleischer, der senest kommer fra stillingen som direkt\xc3\xb8r for F\xc3\xa6lles Service i Kommuneqarfik Sermersooq. Marie Fleischer\xc2\xa0har ogs\xc3\xa5 v\xc3\xa6ret direkt\xc3\xb8r for Sermersooq Erhvervsr\xc3\xa5d, og har v\xc3\xa6ret konsulent for Gr\xc3\xb8nlands Turist- og Erhvervsr\xc3\xa5d samt for Destination Avannaa. Virksomheden besk\xc3\xa6ftiger i dag ca. 450 medarbejdere fordelt over hele Gr\xc3\xb8nland. Gr\xc3\xb8nlands Lufthavne bedriver uddannelsesvirksomhed gennem "Skolen for interne uddannelser" og uddanner selv AFIS-operat\xc3\xb8rer, HIS-operat\xc3\xb8rer, flyveledere og trafikassistenter. Virksomheden gennemf\xc3\xb8rer desuden uddannelse indenfor brand- og redningstjeneste, security, s\xc3\xb8redning og ledelse._NEWLINE_Udover lufthavnssdriften der inkluderer passager- og baggagehandling, security og AFIS, har Gr\xc3\xb8nlands Lufthavne ansvar for en r\xc3\xa6kke andre funktioner omkring et udsnit af lufthavnene, herunder energiforsyning, v\xc3\xa6rksteder i flere lufthavne. Gr\xc3\xb8nlands Lufthavne er under bemyndigelse af Trafikstyrelsen i Danmark, som er myndighed for civil luftfart i Danmark, Gr\xc3\xb8nland og F\xc3\xa6r\xc3\xb8erne.\n_START_SECTION_\nGr\xc3\xb8nlands Lufthavnes historie\n_START_PARAGRAPH_\nGr\xc3\xb8nlands Lufthavne blev etableret 1. januar 1988 under navnet Gr\xc3\xb8nlands Lufthavnsv\xc3\xa6sen som koordinerende og styrende organisation for Gr\xc3\xb8nlands offentlige lufthavne. Tidligere havde de forskellige lufthavne i Gr\xc3\xb8nland v\xc3\xa6ret styret af Kongelig Gr\xc3\xb8nlandske Handel, KGH, (nu KNI) og Gr\xc3\xb8nlands Tekniske Organisation, GTO, (nu Nukissiorfiit) Samtidig blev Gr\xc3\xb8nlands Lufthavnes logo indf\xc3\xb8rt, og det tilskrives dav\xc3\xa6rende landsstyremedlem for Handel og Trafik, Josef Tuusi Motzfeldt. _NEWLINE_I l\xc3\xb8bet af 1980\xc2\xb4erne blev GTO og KGH overf\xc3\xb8rt fra dansk myndighed til Hjemmestyret under den dav\xc3\xa6rende Regeringen Poul Schl\xc3\xbctter. Pr. 1. januar 1986 have Hjemmestyret overtaget de v\xc3\xa6sentlige sagsomr\xc3\xa5der, der muliggjorde en gr\xc3\xb8nlandsk drift af intern transport._NEWLINE_Ved Hjemmestyrets etablering i 1979 var administration og tilh\xc3\xb8rsforhold for de gr\xc3\xb8nlandske lufthavne og helikopterlandingspladser fordelt p\xc3\xa5 en r\xc3\xa6kke ministerier, myndigheder og institutioner - Forsvarsministeriet, mineselskabet Greenex A/S, Gr\xc3\xb8nlandsfly A/S (nu Air Greenland), GTO og KGH, US Air Force samt Statens Luftfartsv\xc3\xa6sen. I dag er det alene Gr\xc3\xb8nlands Lufthavne, der driver offentlige lufthavne i Gr\xc3\xb8nland.\n_START_SECTION_\nGr\xc3\xb8nlands Lufthavne\n_START_PARAGRAPH_\nVed en organisations\xc3\xa6ndring i februar 2013 blev Gr\xc3\xb8nlands Lufthavnes 13 lufthavne p\xc3\xa5 opdelt i fem administrative enheder, hvor atlantlufhavnene udg\xc3\xb8r hver deres enhed. Dern\xc3\xa6st er Mellemstore-, sm\xc3\xa5- og grusbane-lufthavnene enheder. Helistop og heliporte ligger administrativt under de n\xc3\xa6rmeste lufthavne:\n_START_SECTION_\nAtlantlufthavne\n_START_PARAGRAPH_\nKangerlussuaq_NEWLINE_Narsarsuaq\n_START_SECTION_\nMellemstore lufthavne\n_START_PARAGRAPH_\nSisimiut_NEWLINE_Nuuk_NEWLINE_Ilulissat\n_START_SECTION_\nSm\xc3\xa5 lufthavne\n_START_PARAGRAPH_\nManiitsoq_NEWLINE_Paamiut_NEWLINE_Upernavik_NEWLINE_Aasiaat\n_START_SECTION_\nGrusbane-lufthavne\n_START_PARAGRAPH_\nQaarsut_NEWLINE_Nerlerit Inaat_NEWLINE_Qaanaaq_NEWLINE_Kulusuk\n_START_SECTION_\nHeliporte\n_START_PARAGRAPH_\nNanortalik_NEWLINE_Qaqortoq_NEWLINE_Narsaq_NEWLINE_Qasigiannguit_NEWLINE_Qeqertarsuaq_NEWLINE_Alluitsup Paa\n_START_SECTION_\nHelistop\n_START_PARAGRAPH_\nUummannaq_NEWLINE_Ittoqqortoormiit_NEWLINE_Tasiilaq_NEWLINE_Isortoq_NEWLINE_Tiniteqilaaq_NEWLINE_Kuummiut_NEWLINE_Sermiligaaq_NEWLINE_Eqalugaarsuit_NEWLINE_Qassimiut_NEWLINE_Aappilattoq_NEWLINE_Narsaq Kujalleq_NEWLINE_Tasiusaq_NEWLINE_Ammassivik_NEWLINE_Upernavik Kujalleq_NEWLINE_Kangersuatsiaq_NEWLINE_Aappilattoq_NEWLINE_Innaarsuit_NEWLINE_Tasiusaq_NEWLINE_Nuussuaq_NEWLINE_Kullorsuaq_NEWLINE_Illorsuit_NEWLINE_Nuugaatsiaq_NEWLINE_Ikerasak_NEWLINE_Saattut_NEWLINE_Ukkusissat_NEWLINE_Niaqornat_NEWLINE_Kangaatsiaq_NEWLINE_Ikerasaarsuk_NEWLINE_Attu_NEWLINE_Niaqornaarsuk_NEWLINE_Iginniarfik_NEWLINE_Kitsissuarsuit_NEWLINE_Akunnaaq_NEWLINE_Ikamiut_NEWLINE_Saqqaq_NEWLINE_Qeqertaq_NEWLINE_Ilimanaq_NEWLINE_Savissivik_NEWLINE_Moriusaq_NEWLINE_Siorapaluk'